NER พุ่งต่อ 6% ทำออลไทม์ไฮ เก็งฯงบไตรมาส 2 ดีกว่าคาด
NER พุ่งต่อ 6% ทำออลไทม์ไฮ เก็งฯงบไตรมาส 2 ดีกว่าคาด ล่าสุดอยู่ที่ 3.36 บาท บวก 0.18 บาท หรือ 5.66% มูลค่าซื้อขาย 519.34 ล้านบาท
NER พุ่งต่อ 6% ทำออลไทม์ไฮ เก็งฯงบไตรมาส 2 ดีกว่าคาด ล่าสุดอยู่ที่ 3.36 บาท บวก 0.18 บาท หรือ 5.66% มูลค่าซื้อขาย 519.34 ล้านบาท
4 ส.ค. 2563

ผู้สื่อข่าวรายงานว่า ราคาหุ้น บริษัท นอร์ทอีส รับเบอร์ จำกัด (มหาชน) หรือ NER ล่าสุด ณ เวลา 11.03 น. อยู่ที่ 3.36 บาท บวก 0.18 บาท หรือ 5.66% สูงสุดที่ 3.46 บาท ต่ำสุดที่ 3.28 บาท ด้วยมูลค่าซื้อขาย 519.34 ล้านบาท

โดยราคาหุ้น NER ปรับตัวขึ้นต่อเนื่อง 3 วันติด นับตั้งแต่ราคาหุ้นอยู่ที่ระดับ 2.70 บาท เมื่อวันที่ 30 ก.ค.2563 และยังปรับตัวขึ้นสูงสุดนับตั้งแต่เข้าซื้อขายในตลาดหลักทรัพย์แห่งประเทศไทย (SET) เมื่อวันที่ 7 พ.ย.2561 มีราคา IPO อยู่ที่ 2.58 บาทต่อหุ้น
ด้าน นางสาวนารี อภิเศวตกานต์ นักวิเคราะห์อาวุโส บล.ฟิลลิป (ประเทศไทย) กล่าวว่า ราคาหุ้น NER ปรับตัวขึ้นแรง จนเต็มมูลค่าจากราคาเป้าหมายที่ให้ไว้ 3.04 บาท/หุ้นแล้ว ซึ่งก็คาดว่าผลกำไรในไตรมาส 2/63 จะอยู่ที่ 124 ล้าบาท เพิ่มขึ้น 106% เมื่อเทียบจากไตรมาสก่อน โดยไตรมาส 1/63 มีกำไร 60 ล้านบาท แต่หากเทียบกับช่วงเดียวกันของปีก่อนก็จะอ่อนลง ซึ่งมาจากปริมาณขายที่ดีขึ้น แม้ราคาขายเฉลี่ยจะอ่อนลงเล็กน้อย ซึ่งขณะนี้ก็มองว่ามีโอกาสที่ NER จะมีกำไรออกมาดีกว่าที่คาดไว้เหมือนกัน หากออกมาดีกว่าคาดก็อาจจะปรับราคาเป้าหมายขึ้นเล็กน้อย
นอกจากนี้ ในช่วงครึ่งปีหลังก็น่าจะดีขึ้นต่อเนื่องได้ หากเศรษฐกิจจีนยังดีขึ้นต่อเนื่องก็จะทำให้ยอดขายรถยนต์ดีขึ้น เป็นบวกต่อการส่งออกยางของ NER  อย่างไรก็ดี NER จะเริ่มทยอยส่งสินค้าไปจีนในช่วงครึ่งปีหลังแล้ว
 